EkBass/fiwiki-20250220-pages-articles huggingface dataset:
Mikkeller

Mikkeller on tanskalainen pienpanimo, joka on perustettu vuonna 2006 Kööpenhaminassa. Panimon perustivat kaksi olutharrastajaa Mikkel Borg Bjergsø ja Kristian Klarup Keller tuodakseen kotonaan pantu, laadukas olut tunnetuksi ja luodakseen "oluen ystävät haastavia makuja". Lisäksi inspiraationa toimivat amerikkalaiset panimot, jotka "eivät pelkää leikitellä ja rikkoa rajoja". Mikkellerin panimotoiminta oli aluksi pientä, kunnes kokeileva olut Beer Geek Breakfast toi panimolle kansainvälistä menestystä. Tämän jälkeen Mikkeller valmistutti aluksi suunnittelemiansa oluita ainoastaan isommissa panimoissa, jolloin kaksikon ei tarvinnut ottaa isoa lainaa kalustohankintoja varten. Vuodesta 2007 Bjergsø on johtanut panimoa yksin, Kellerin siirryttyä journalistin töihin. Mikkeller on sittemmin valittu useasti Tanskan parhaaksi ja kaksi kertaa maailman viidenneksi parhaaksi panimoksi.Mikkeller er det som femte beste i verden af den internationale ølhjemmeside Ratebeer.com. Metroxpress.dk. Mikkellerin oluita pidetään ainutlaatuisina, sillä monet niistä ovat kokeellisia ja perinteisiä makurajoja rikkovia. Mikkeller on historiansa aikana pannut yli 600 erilaista olutta, ja monista pienpanimoista poiketen Mikkeller on pannut monipuolisesti lähes kaikkia oluttyyppejä. Panimon tahti on huima, esimerkiksi vuoden 2010 aikana Mikkeller esitteli peräti 76 uutta olutta. Joitakin oluita pidetään pysyvästi valikoimassa, mutta useimmat ovat saatavilla vain rajoitetun ajan tai pienissä erissä. Tämä johtuu paitsi erilaisten oluiden määrästä myös siitä, että Mikkellerin tuotteet ovat nykyään olutharrastajien parissa niin haluttuja, ettei se pienpanimona pysty toimittamaan niitä kysyntää vastaavaa määrää. Panimon oluet pannaan edelleen suurimmaksi osaksi muissa panimoissa, kotimaan lisäksi Belgiassa, Norjassa, Englannissa ja Yhdysvalloissa, mutta kaikki reseptit suunnitellaan Mikkellerin panimolla. Yhteensä vuosituotanto on 8 500 hehtolitraa olutta.Mikkeller - Tuottajan tiedot. Alko.fi. Lisäksi Mikkeller tekee tai on tehnyt yhteistuotanto-oluita muiden panimoiden, kuten skottilaisen BrewDogin, tanskalaisen To Ølin, norjalaisten Nøgne Ø:n ja Lervig Aktiebryggerin sekä yhdysvaltalaisten Cigar Cityn ja AleSmithin kanssa. Mikkellerin oluita myydään yli 40 maassa ja sillä on omia pubejaan yli 30 maassa. Kesäkuussa 2019 se avasi viidennenkymmenennen pubinsa maailmanlaajuisesti ja ensimmäisen pubinsa Suomessa Helsingin Kalevankadulle. Suomessa Mikkellerin oluita on saatavilla hyvin varustetuissa oluthuoneissa ympäri maata. Myös Alko myy joitain Mikkellerin oluita erikois- ja vakiovalikoimassaan. ==Lähteet== ==Aiheesta muualla== * Mikkellerin kotisivut Luokka:Tanskalaiset panimot ja olutmerkit
Hannu Nyman (täsmennyssivu)

Hannu Nyman voi viitata seuraaviin henkilöihin: *Hannu Nyman, suomalainen rovasti *Hannu Nyman, suomalainen raviohjastaja *Hans (Hannu) Nyman, suomalainen opettaja ja kirkkoherra
Nicefly

Nicefly (oikealta nimeltään Jussi Nieminen, Hämeenlinna) on suomalainen musiikkituottaja sekä DJ. Niemisellä on levytyssopimus portugalilaisen Powerful Records -yhtiön kanssa, jonka kautta hänen ensimmäisen singlensä, Illumination julkaistiin vuonna 2015. Kappale keräsi suosiota varsinkin portugalilaisten DJ:den live-seteissä sekä radiossa. Nieminen on myös tuottanut remixejä monille kansainvälisesti tunnetuille artisteille, kuten The Chainsmokersille ja Capital Kingsille. ==Diskografia== * Illumination (2015) ==Lähteet== * http://thedjlist.com/djs/NICEFLY/ * https://soundcloud.com/nicefly * https://www.indabamusic.com/people/742173407?tab=overview ===Viitteet=== Luokka:Suomalaiset musiikkituottajat Luokka:Syntymävuosi puuttuu Luokka:Elävät henkilöt
Papyrus P52

Rylandin papyrus (Papyrus 52, P52 tai \mathfrak{P}52) on arkeologien Egyptistä löytämä tekstinpätkä, joka on todennäköisesti vanhin tunnettu katkelma Uudesta testamentista millään kielellä. Katkelman teksti koostuu käsin kirjoitetuista kreikankielisistä Johanneksen evankeliumin lauseiden osista ja se on ollut osa papyruskoodeksia. Katkelman kirjoitusajankohta on historiallisesti ajoitettu toisen vuosisadan alkupuoliskolle, noin vuosien 125–175 väliin. Sitä säilytetään Manchesterissä John Rylandin yliopistokirjastossa. == Katkelman teksti == === Etupuoli: Johanneksen evankeliumi 18:31-33 === === Takapuoli: Johanneksen evankeliumi 18:37-38 === == Lähteet == == Aiheesta muualla == * Papyrus 52 bible-researcher.com Luokka:Papyruskäsikirjoitukset Luokka:Raamatun käsikirjoitukset Luokka:Uuden testamentin tekstihistoria
Salaojayhdistys

Salaojayhdistys ry on suomalainen yhdistys, jonka tarkoituksena on huolehtia salaojituksen laadusta Suomessa sekä toimia alan tiedottajana ja kouluttajana. Yhdistys on perustettu vuonna 1917 nimellä Suomen Salaojitusyhdistys. Vuodesta 1945 lähtien nimenä oli Salaojitusyhdistys ja sitten pitkään SalaojakeskusSalaojakeskus on nyt Salaojayhdistys; Salaojayhdistys ry:n jäsenjulkaisu 1/2008, sivu 9. Yhdistys vietti satavuotisjuhliaan vuonna 2017. Vuonna 2016 yhdistyksellä oli jäseniä hieman alle 3 500. Salaojayhdistyksen jäsenet ovat pääosin viljelijöitä ja maatalousalan toimijoita. == Tehtävät == Salaojayhdistyksen keskeisimmät tehtävät: * Salaojituksen edistäminen ja yhteistyö * Ammatillinen osaaminen ja koulutus * Viranomaistehtävät * Salaojatutkimus * Salaojakarttatietokannan ylläpito ja hallinnointi Salaojayhdistyksen rooli on muuttunut merkittävästi sadan vuoden aikana. Toiminta kasvoi vaatimattomasta alusta 1980-luvun merkittäväksi suunnittelu- ja neuvontajärjestöksi, jonka palveluksessa oli 120 henkilöä. 1990-luvun alun lama johti siihen, että salaojituksen suunnittelutoiminta siirrettiin valtakunnallisen maatalousneuvontajärjestön ja kahden maakunnallisen organisaation vastuulle. Laman jälkeen salaojitustoiminta on virkistynyt. Maatalouden rakennekehitys, heikko kannattavuus ja ympäristökysymykset ovat nostaneet kuivatuksen ja salaojituksen merkittävään rooliin suomalaisessa alkutuotannossa. Yhdistys julkaisee jäsenilleen kerran vuodessa ilmestyvää jäsenjulkaisu-lehteä sekä Ajokeppi-julkaisua salaojaurakoitsijoille, salaojasuunnittelijoille, valtiohallinnolle sekä alan teollisuudelle. Yhdistys tuottaa salaojituksen opetusmateriaalia ja järjestää vuosittain salaoja- ammattilaisten koulutustapahtuman, Salaojituksen neuvottelupäivät. Yksi yhdistyksen tärkeimmistä tehtävistä on ylläpitää koko maan kattavaa salaojakarttatietokantaa, johon on ladattu lähes kaikki Suomen salaojakartat sadan vuoden ajalta. == Lähteet == == Kirjallisuutta == * == Aiheesta muualla == * Yhdistyksen kotisivut Luokka:Suomalaiset teknologiajärjestöt
Niittyhirvenputki

Niittyhirvenputki eli hirvenputki (Seseli libanotis) on kaksivuotinen tai monivuotinen, valkokukkainen sarjakukkaiskasvi.Retkeilykasvio 1998, s. 319. == Ulkonäkö ja koko == Niittyhirvenputki kasvaa 40–120 cm pitkäksi. Koko kasvi on karvainen. Varsi on ontto, mutta nivelkohdilta täyteläinen. Lehdet ovat varressa kierteisesti ja niiden kannat ovat tuppimaisia. Lehtilapa on kapean pitkulainen, hyvin hienoliuskainen ja yksi- tai kaksikertaa parilehdykkäinen. Lehdykät ovat parihalkoisia. Kukinto on kerrannaissarja. Kukan pää- ja pikkusarjat ovat suojuksellisia, suojuksen lehdet ovat kapeita. Pikkusarjoja on 30–40 kappaletta. Kukan teriö ja verhiö ovat viisilehtisiä. Selkäpuolelta karvaiset terälehdet ovat valkoisia tai joskus hieman punertavia. Hedelmä on 2,5–4 mm pitkä, litteähkö, leveän sukkulamainen paksuharjuinen ja karvainen.Retkeilykasvio 1998, s. 313, 319.Suuri Pohjolan kasvio 2005, s. 434. == Levinneisyys == Niittyhirvenputkea ja sen alalajeja tavataan laajalla alueella lähinnä Euraasiassa. Päälevinneisyysalue ulottuu Saksasta ja Pohjois- Balkanilta Keski-Siperiaan saakka. Satunnaisemmin lajia kasvaa Euroopassa Pohjois-Espanjasta, Ranskasta ja Etelä-Italiasta Etelä-Englantiin ja Skandinavian eteläosiin saakka. Aasiassa lajia tavataan satunnaisesti paikoin Keski-Aasiassa, Itä- ja Pohjois-Siperiassa, Japanissa sekä Kiinassa. Lajia tavataan myös Pohjois-Afrikassa Marokossa.Den virtuella floran: Säfferot (myös levinneisyyskartat) Viitattu 7.2.2013. Suomessa niittyhirvenputkea tavataan yleisimmin Ahvenanmaalla, sekä mantereella Varsinais-Suomessa. Uudeltamaalta laji on kadonnut.Lampinen, R., Lahti, T. & Heikkinen, M. 2012: Kasviatlas 2011: (Niitty)hirvenputken levinneisyys Suomessa. Helsingin Yliopisto, Luonnontieteellinen keskusmuseo, Helsinki. Viitattu 7.2.2013. == Elinympäristö == Niittyhirvenputki kasvaa kuivilla niittytöyräillä ja pellonpientareilla. Laji on kalkinsuosija. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Suuri Pohjolan kasvio. Toim. Mossberg, Bo & Stenberg, Lennart. Kustannusosakeyhtiö Tammi, Helsinki 2005 (2003). === Viitteet === == Aiheesta muualla == *Kasviatlas 2020: Niittyhirvenputken levinneisyys Suomessa. *Pinkka, Lajintuntemuksen oppimisympäristö: Niittyhirvenputki (Seseli libanotis) *Luontoportti: Hirvenputki (Seseli libanotis) *ITIS: Seseli libanotis *United States Department of Agriculture (USDA): Seseli libanotis Luokka:Sarjakukkaiskasvit
Kathiawarinhevonen

Kathiawarinhevonen on lämminverinen pienhevosrotu, joka on peräisin Intian Kathiawarin niemimaalta. Rotua käytetään Gujeratin ratsupoliisin ratsuina ja se on suosittu vauhdikkaassa seivästyspelissä. == Ominaisuudet == Kathiawarinhevonen on itämaistyyppinen rotu, joka on arabianhevosen tavoin erittäin kestävä. Se on sisukas ja tulee toimeen vähällä. Sen luonne on rauhallinen, mutta joskus arvaamaton. Kathiawarinhevonen on pienikokoinen, korkeimmillaan noin 150 cm. Sen rakenne on ylipäätään kapoinen, hienoluinen ja ohutlihaksinen. Pää on hienopiirteinen, korvat suuret ja muodoltaan kaarevat, kärjistä toisiaan koskettavat. Kaula on ohut ja lavat melko viistot. Selkä on pitkä, rintakehä kapea mutta syvä, lanne laskeva. Kathiawarinhevonen kantaa ylöskiinnittynyttä häntäänsä korkealla. Jalat ovat kapeat ja vahvat, kaviot hyvänmuotoiset ja kovat. Kintereet ovat yleensä käyrät. Rodussa esiintyvät väritykset ovat rautias, ruunikko, mustanruunikko, kimo, voikkovärit ja kirjavat, ei kuitenkaan musta. == Historia == Kathiawarinhevosen tarkkaa syntyaikaa ei tiedetä, mutta rodun uskotaan syntyneen 1300-luvulla paikallisten ponien, arabianhevosten ja muiden itämaisten hevosten risteytymistä. Erään tarinan mukaan rotu olisi saanut alkunsa haaksirikkoutuneesta laivasta rantaan uineiden arabianhevosten risteydyttyä paikallisen kannan kanssa. Toisen selityksen mukaan mongolikeisarien aikaan Intiaan tuotiin itämaisia hevosia ja niitä käytettiin risteyttämiseen varta vasten. Rotu on hyvin arvostettu kotialueellaan ja sitä ovat perinteisesti kasvattaneet varakkaat suvut. Nykyisin merkittävin kasvattajataho on valtion valvoma siittola Jungadhissa. == Lähteet == * === Viitteet === Luokka:Lämminveriset Luokka:Intialaiset eläinrodut
Lokainhevonen

Lokainhevonen on lämminverinen pienhevosrotu, joka on peräisin Tadžikistanista. == Ominaisuudet == Lokainhevonen on pienikokoinen, erittäin kestävä ja melko nopea hevonen. Rodun nuorten hevosten suorituskykyä testataan säännöllisesti Dušanben ja Taškentin laukkaradoilla. Lokainhevonen on korkeudeltaan korkeimmillaan noin 150 cm, useammin pienempi ja jopa alle ponirajan, mutta rakenteeltaan ja erityisestä päänsä osalta hevosmainen. Pää on tavanomainen ja nenäpii suora. Kaula on lyhyt ja lihaksikas, lavat kohtalaisen viistot, rintakehä leveä ja syvä, selkä kiinteä ja lyhyenpuoleinen, takaosa lihaksikas. Jalat tapaavat olla voimakkaat ja kuivat, kuitenkin usein asennoiltaan virheelliset; kaviot ovat pienet ja hyvin kestävät. Rodussa esiintyvät väritykset ovat rautias, ruunikko, kimo ja voikkovärit, joskus myös musta. Karva on usein metallinkiiltoinen. Vuosina 1955-1970 rodun jalostuksessa vaikuttaneen oriin Farfor jälkeläisillä esiintyy kiharakarvaisuutta. Luonne on rauhallinen ja aulis. == Historia == Lokainhevosen uskotaan kehittyneen 1500-luvulta alkaen Lokai-nimisen uzbekkipaimentolaisheimon jalostamana. Rotu pohjautuu paikalliseen tasankohevoseen, jota parannettiin risteyttämällä siihen arabian-, karabairin- ja jomudinhevosta sekä jonkin verran akhaltekeä ja turkomaanihevosta. Myöhemmin myös englannintäysiveristä ja terskinhevosta on käytetty rodun jalostuksessa. Lokainhevosia pidetään usein laitumella laumoissa vuoden ympäri. Eräs rodun käytöistä on perinteinen, hyvin vauhdikas kokpar-peli, jossa ratsukot kilpailevat vuohenruhon hallinnasta. == Lähteet == * === Viitteet === Luokka:Venäläiset hevosrodut Luokka:Lämminveriset
Gregorio Agós

Gregorio Agós Muruzabal (8. kesäkuuta 1913 – 8. syyskuuta 2001) oli uruguaylainen koripalloilija. Hän kilpaili vuoden 1936 kesäolympialaisissa Berliinissä ja kuului siellä kuudenneksi sijoittuneeseen Uruguayn miesten joukkueeseen.Gregorio Agós Bio, Stats, and Results | Olympics at Sports-Reference.com == Lähteet == Luokka:Uruguaylaiset koripalloilijat Luokka:Vuonna 1913 syntyneet Luokka:Vuonna 2001 kuolleet
To the Faithful Departed

To the Faithful Departed on irlantilaisen The Cranberriesin vuonna 1996 ilmestynyt kolmas studioalbumi. == Kappaleet == Kaikki sanoitukset Dolores O'Riordan. # # # # # # # # # # # # # == Kokoonpano == * Dolores O'Riordan Burton – laulu, sähkökitara, akustinen kitara, kosketinsoittimet, viheltäminen, mandoliini * Noel Hogan – säkökitara, akustinen kitara, mandoliini * Mike Hogan – bassokitara * Fergal Lawler – rummut, lyömäsoittimet == Lähteet == Luokka:Vuoden 1996 albumit
Luisa Tomas

Luisa Tomas (s. 24. maaliskuuta 1983 Luanda) on angolalainen koripalloilija. Hän kilpaili vuoden 2012 kesäolympialaisissa Lontoossa ja kuului siellä 12. sijoittuneeseen Angolan naisten koripallojoukkueeseen.Luisa Tomas Bio, Stats, and Results | Olympics at Sports-Reference.com == Lähteet == Luokka:Angolalaiset koripalloilijat Luokka:Vuonna 1983 syntyneet Luokka:Elävät henkilöt
Ernest Roney

Ernest John Roney (8. kesäkuuta 1900 Lambeth – 1975 Blyth) oli brittiläinen purjehtija. Hän oli mukana saamassa hopeaa 8mR-tapahtumassa Emilylla vuoden 1924 kesäolympialaisissa Pariisissa. Hän sijoittui siinä lisäksi seitsemänneksi Feolla vuoden 1928 kesäolympialaisissa Amsterdamissa.Ernest Roney Bio, Stats, and Results | Olympics at Sports-Reference.com Myös Ernestin sisarukset Margaret ja Esmond Roney pääsivät kilpailemaan olympialaisiin. == Lähteet == Luokka:Brittiläiset kilpapurjehtijat Luokka:Brittiläiset olympiamitalistit Luokka:Vuonna 1900 syntyneet Luokka:Vuonna 1975 kuolleet
Bob Morane

Bob Morane on belgialainen ranskankielinen sarjakuva. Sen luoja ja käsikirjoittaja on Henri Vernes. Suomessa julkaistut tarinat on piirtänyt William Vance. Tarina Ritarin miekka ilmestyi Suomessa Nastasarjat -lehdissä 1965.Eurocomics. Sarjakuva ilmestyi uudelleen jatkosarjoina Zoom -sarjakuvalehdessä. Lehden ilmestymisen lakattua Bob Morane -albumeita julkaistiin Zoom-albumisarjassa, jota kustansi Sanoma-osakeyhtiö.Samurain silmä -albumi 1974. Tämän jälkeen julkaisijana oli Semic. Otava julkaisi lisäksi vuonna 2017 viisi William Vancen piirtämää seikkailua sisältäneen kokoelman. Sarjakuvan päähahmo on seikkailija Robert ”Bob” Morane. Hänen toverinsa on skotlantilainen William ”Bill” Ballantine. Tarinoille on ominaista kansainvälisyys sekä eksoottiset ympäristöt. Mielikuvitukselliset tekniset laitteet ja psyykkiset tapahtumat värittävät tarinoita. Toisaalta jotkin yksityiskohdat kuten autot ja lentokoneet ovat realistisia ja tunnistettavissa. Esimerkiksi tarinassa Samurain silmä Bob Morane näkee hotellissa nukkuessaan unta, jossa hän lepää suuressa, hiljaisessa kirkossa. Hän herää tähän ja toteaa aiemmin täyden hotellin tyhjäksi.Samurain silmä s. 6. Hänen käyttämänsä auto on Toyota Carina. Silmät sumussa -tarinassa on kauko-ohjattavia, puhaltimen ilmapatsaan varassa liikkuvia robotteja, joiden ”silmät” ovat sädease.Zoom -sarjakuvalehti 15. Kivijättiläisten kosto sijoittuu Pääsiäissaarelle ja vajonneeseen kaupunkiin, joka on ollut Mú- mantereella. Seikkailun käynnistää Moranen saama telepaattinen viestiKivijättien kosto. == Suomessa ilmestyneet tarinat == === Romaanit === * Bob Moran - Kirjat 1–9 1957–1959 === Sarjakuvat === * Ritarin miekka Nastasarjat 19–24 1965 * Silmät sumussa Zoom lehdet 15–21 1974 * Olematon kaupunki Zoom lehdet 23–31 1974 * Kauhusaaret Zoom-albumi nro 4 1974 * Samurain silmä Zoom-albumi nro 9 1974 * Tankki tyhjänä Seradoon 1979 * Hirmuliskojen temppeli 1980 * Sammakoiden linna 1980 * Kivijättien kosto 1981 Kokoelma Bob Morane (2017) sisältää seikkailut * Silmät sumussa * Keltaisen varjon nuket * Seitsemän lyijyristiä * Sissisotaa Tumbagassa * Keltaisen varjon vanki. == Lähteet == * Vernes, Henri & Vance, William: Bob Morane. Samurain silmä. (L’Oeil du samourai.) Helsinki: Sanoma, 1974, * Vernes, Henri & Vance, William: Kivijättien kosto. (Les géants de Mu.) Suomentanut Tuulamaria Mokko. Bob Morane 4. Tampere: Semic, 1981, * Zoom -sarjakuvalehdet 15–21 1974, * http://sarjakuvat.eurocomics.info/bob_morane.html === Viitteet === == Aiheesta muualla == * Jerrman, Toni: Bob Morane. Tähtivaeltaja 4/2017. Luokka:Sarjakuvahahmot Luokka:Belgialainen sarjakuva
Mark Dacascos

Mark Alan Dacascos (s. 26. helmikuuta 1964 Honolulu, Havaiji) on yhdysvaltalainen näyttelijä ja kamppailulajien taitaja.Discovering the Samurai Within Inside Kung Fu Viitattu 8.2.2013. Hän on esiintynyt elokuvissa, kuten Mafian pyöveli, Susien klaani ja Kehdosta hautaan. Dacascos on esiintynyt myös televisiosarjoissa Iron Chef America ja Havaiji 5-0. ==Lähteet== Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1964 syntyneet Luokka:Elävät henkilöt
Pekkola

Pekkola on suomalainen sukunimi, joka on muun muassa seuraavilla henkilöillä: * Eerikki Pekkola (s. 1993), pikajuoksija * Eero Pekkola (s. 1953), yritysjohtaja, teollisuusneuvos * Helmi Pekkola (1886–1934), kirjailija * Iina Pekkola (s. 1973), aitajuoksija * Mika Pekkola (s. 1979), kirjailija, tutkija ja suomentaja * Pasi Pekkola (s. 1981), kirjailija ja koripalloilija * Sami Pekkola (s. 1983), koripalloilija * Samuli Pekkola (s. 1972), tietojärjestelmätieteen professori * Sonja Pekkola (s. 1993), sulkapalloilija * Sulo-Weikko Pekkola (1890–1931), kirjailija ja jääkärikapteeni * Ville Pekkola (s. 1989), koripalloilija
Umskiptar

Umskiptar on norjalaisen yhden miehen black metal -yhtye Burzumin 21. toukokuuta 2012 julkaistu albumi. == Kappaleet == # # # # # # # # # # # == Kokoonpano == * Varg Vikernes – laulu, kitara, kosketinsoitin, rummut, bassokitara, tuottaja, design, layout * Eirik Hundvin – miksaaja * Naweed Ahmed – masteroija * Peter Nicolai Arbo – kansikuva * Dan Capp – design, layout == Arvostelut == * About.com: About.com: Album review * Imperiumi: 6/10 * Kaaoszine: 4/10 * Metal Storm: 3.0/10Metal Storm review * Pitchfork: 3.3/10Pitchfork Media review * Sputnikmusic: Sputnikmusic: Emeritus review == Lähteet == == Aiheesta muualla == * Umskiptar discogs.com -sivustolla * Luokka:Vuoden 2012 albumit Luokka:Burzumin albumit
Oreot

Oreot (Oreosomatidae) on pietarinkaloihin kuuluva heimo. Heimon lajeja tavataan syvistä vesistä Atlantista ja Intian valtamerestä. == Lajit ja anatomia == Oreoiden heimoon kuuluu 4 sukua ja noin 10 lajia, esimerkiksi oreo (Oreosoma atlanticum). Heimon kalat ovat keskikokoisia kaloja, ja suurimmat niistä voivat saavuttaa 60 cm:n pituuden. Tyypillisiä piirteitä oreolajeille ovat hyvin litteä ja korkea ruumis, suurikokoiset pää ja silmät, pitkät selkä- ja peräevät sekä pieni ja pyöreähkö pyrstöevä. Väriltään aikuiset oreolajit ovat tyypillisesti tuhkan- tai hopeanharmaita. == Levinneisyys ja elintavat == Oreolajeja tavataan Atlantista, Intian valtamerestä ja Tyynestämerestä. Runsaimpia ne ovat eteläisellä pallonpuoliskolla Australian ja Uuden-Seelannin läheisyydessä. Eräitä lajeja tavataan myös Etelämantereen läheisyydestä. Heimon kalojen ravintoa ovat kalat, mustekalat ja äyriäiset. Oreot ovat syvänveden kaloja, joita tavataan tyypillisesti 400-1 500 metrin syvyydessä. Oreoita kalastetaan taloudellisesti merkittävissä määrin Australiassa, Uudessa-Seelannissa ja Japanissa. == Lähteet == == Aiheesta muualla == *ITIS: Oreosomatidae Luokka:Pietarinkalat Luokka:Etelämantereen eläimistö
Auran helluntaiseurakunta

Auran helluntaiseurakunta (aik. Auranmaan lähetysseurakunta) on itsenäinen helluntaiseurakunta, joka on perustettu 2. huhtikuuta 2008 yhdistämällä Auranmaan helluntaiseurakunta ja Liedon lähetysseurakunta, joista jälkimmäinen edusti baptistilähetystä. Auran helluntaiseurakunnan toimintamuotoina ovat jumalanpalvelukset, viikoittaiset rukouskokoukset, nuorisotyö, musiikkitapahtumat, lasten- ja nuortentilaisuudet sekä pyhäkoulu. Seurakunta tekee lähetystyötä Espanjassa, Villenan kaupungissa. == Katso myös == * Helluntaiherätys Suomessa * Auran seurakunta == Lähteet == == Aiheesta muualla== * Auran Helluntaiseurakunnan kotisivut Luokka:Suomen helluntaiseurakunnat Luokka:Aura Luokka:Lieto
Jarkko Niemi

Jarkko Niemi voi tarkoittaa seuraavia: *Jarkko Niemi, suomalainen muusikko ja musiikkitieteilijä *Jarkko Niemi, suomalainen näyttelijä *Jarkko Niemi, suomalainen maantiepyöräilijä
Jarkko Niemi (pyöräilijä)

Jarkko Niemi (s. 3. marraskuuta 1982 Tampere) on suomalainen pyöräilijä. Niemi on voittanut maantiepyöräilyn Elite-sarjan Suomen mestaruuden 2012. Ratapyöräilyssä hän voitti pisteajon Suomen mestaruuden 2014. Niemi sai vuonna 2018 varoituksen dopingista, sillä hänen näytteestään löytyi kiellettyä furosemidia. Näyte oli annettu harjoituskauden testissä marraskuussa 2017. == Lähteet == Luokka:Suomalaiset maantiepyöräilijät Luokka:Vuonna 1982 syntyneet Luokka:Elävät henkilöt
Ljapunovin epäyhtälö

Tilastotieteessä Liapounovin epäyhtälö on erikoistapaus Hölderin epäyhtälöstä. Sen mukaan reaaliluvuille 1 ja satunnaismuuttujan X odotusarvolle on voimassa \\{ E |X|^r\\}^{1/r}\leq \\{ E |X|^s\\}^{1/s}. Luokka:Tilastotiede Luokka:Epäyhtälöt
Pontus Tidemand

Pontus Tidemand (s. 10. joulukuuta 1990) on ruotsalainen ralliautoilija, joka ajoi kaudella 2018 WRC2-luokassa Skoda Motorsportin autolla. Vuonna 2017 hän voitti WRC2-sarjan mestaruuden. == Ura == Ensimmäisen MM-osakilpailunsa Tidemand ajoi vuoden 2012 Ruotsin MM-rallissa. Vuotta myöhemmin hän kilpaili samassa rallissa ensimmäistä kertaa WRC-autolla. Vuonna 2013 hän voitti rallin junioreiden maailmanmestaruuden (JWRC) Ford Fiesta R2-autolla voitettuaan Portugalin, Saksan ja Ranskan osakilpailut. Vuonna 2014 Tidemand ajoi Ruotsin rallissa WRC-autolla kahdeksanneksi, ja osallistui WRC2-luokan autolla kolmeen sarjan osakilpailuun, onnistuen voittamaan Saksan osakilpailun. Kaudelle 2015 hän pääsi Škoda Motorsportin talliin, ja voitti Aasian-Tyynenmeren rallisarjan (APRC) mestaruuden. Hän sijoittui WRC2-sarjassa kauden lopputuloksissa viidenneksi. Vuonna 2016 hän keskittyi pääosin WRC2-sarjaan ja sijoittui lopputuloksissa viidenneksi. Vuonna 2017 Tidemand voitti WRC2-sarjan maailmanmestaruuden. Hän voitti kauden aikana viisi osakilpailua luokassa. Vuonna 2018 hän sijoittui WRC2-sarjan lopputuloksissa hopealle tallikaverinsa Jan Kopeckýn jälkeen. Vuodelle 2019 Tidemand pääsi ajamaan WRC-autolla Monte Carlon ja Ruotsin osakilpailuissa. Tidemandin isäpuoli on norjalainen ralliautoilija Henning Solberg, vuoden 2003 maailmanmestarin Petter Solbergin veli. == Rallin MM-sarjan tulokset == (Tulosselitteet) Kausi Talli Auto 1 2 3 4 5 6 7 8 9 10 11 12 13 14 Pisteet Sijoitus 2012 Pontus Tidemand Škoda Fabia S2000 MON SWE 18 MEX POR ARG GRE NZL FIN GER GBR FRA ITA ESP 0 NC 2013 Pontus Tidemand Ford Fiesta RS WRC MON SWE Kesk. MEX POR ARG GRE ITA FIN GER AUS FRA ESP GBR 0 NC 2014 Pontus Tidemand Ford Fiesta RS WRC MON SWE 8 MEX 6 19. 2014 Pontus Tidemand Ford Fiesta R5 POR 11 ARG ITA POL FIN GER 9 AUS FRA 23 ESP GBR 6 19. 2015 Pontus Tidemand Ford Fiesta RRC MON SWE 17 MEX ARG 4 24. 2015 Škoda Motorsport Škoda Fabia R5 POR 13 ITA POL 13 FIN 9 GER AUS FRA Kesk. ESP 9 GBR WD 4 24. 2016 Škoda Motorsport Škoda Fabia R5 MON SWE 11 MEX ARG POR 9 ITA POL 20 FIN Kesk. CHN C FRA ESP 9 AUS 8 17. 2016 Škoda Motorsport II Škoda Fabia R5 GER 8 GBR 13 8 17. 2017 Škoda Motorsport II Škoda Fabia R5 MON 11 POL 13 4 18. 2017 Škoda Motorsport Škoda Fabia R5 SWE 9 MEX 10 FRA ARG 10 POR 11 ITA FIN GER 12 ESP GBR 11 AUS 4 18. 2018 Škoda Motorsport Škoda Fabia R5 MON SWE 12 MEX 7 FRA ARG 10 POR 8 ITA FIN GER ESP AUS 12 16. 2018 Škoda Motorsport II Škoda Fabia R5 TUR Kesk. GBR 10 12 16. 2019 M-Sport Ford WRT Ford Fiesta WRC MON 20 SWE 8 MEX FRA ARG CHL POR ITA FIN GER TUR 9 GBR 7 ESP AUS 4 15. == Lähteet == Luokka:Ruotsalaiset ralliautoilijat Luokka:Rallin nuorten maailmanmestarit Luokka:Vuonna 1990 syntyneet Luokka:Elävät henkilöt
Angela Cardoso

Angela Cardoso (s. 9. huhtikuuta 1979 Luanda) on angolalainen koripalloilija. Hän kilpaili vuoden 2012 kesäolympialaisissa Lontoossa ja kuului siellä 12. sijoittuneeseen Angolan naisten joukkueeseen.Angela Cardoso Bio, Stats, and Results | Olympics at Sports-Reference.com Cardoso pelaa pienenä laitahyökkääjänä. Hänen seuransa oli kaudella 2011–2012 Primeiro de Agosto, ja tätä ennen hän oli pelannut myös Interclubessa.Africabasket.com: Angela Cardoso Player Profile Hän on opiskellut liikkeenjohtoa Angolan Lusíada-yliopistossa.Angela Cardoso - Basketball - Olympic Athlete. London 2012 Vuonna 2011 Cardoso oli mukana voittamassa koripallon naisten Afrikan-mestaruuskilpailuja. Lisäksi hän oli joukkueineen sijoittunut niissä kolmanneksi vuonna 2007.FIBA Archive: Angela Cardoso fiba.com == Lähteet == Luokka:Angolalaiset koripalloilijat Luokka:Vuonna 1979 syntyneet Luokka:Elävät henkilöt
Tšekkoslovakian vallankaappaus 1948

Tšekkoslovakian vallankaappaus 1948 oli Tšekkoslovakian kommunistisen puolueen veretön valtaantulo 25. helmikuuta 1948. == Määrittely == Vallankaappaus- sanalla tarkoitetaan yleensä vallanvaihdosta, jolla ei ole suurta yhteiskunnallista vaikutusta. Tässä mielessä tapahtuma on enemmän kuin vallankaappaus. Sana sopii kuitenkin käytettäväksi tässä, koska vallanvaihdos oli vallanpitäjien sisäinen ”palatsivallankumous”. Joskus on myös käytetty nimeä Tšekkoslovakian kansandemokraattinen vallankumous. == Tausta == Pääministeri Klement Gottwaldin johtama kommunistinen puolue TKP oli vähitellen vahvistunut, ja mieliala maassa oli Neuvostoliitolle myönteinen. Esimerkiksi sudeettisaksalaisilta takavarikoidun omaisuuden jakaminen luettiin kommunistien ansioksi. Vuoden 1946 vaaleissa TKP sai 38,7 prosenttia äänistä.Communist Czechoslovaki: The provisional regime Britannica.com. Viitattu 31.5.2022 Neuvostoliiton painostus oli epäsuoraa, sillä maassa ei ollut venäläisiä joukkoja. == Hallituskriisi == Helmikuussa 1948 maan monipuoluehallitus riitaantui sisäisesti ja useimmat ei-kommunistiset ministerit erosivat siitä. Kommunistien kannattajat liikehtivät voimakkaasti järjestäen esimerkiksi tehtaisiin työläisneuvostoja, jotka pyrkivät ottamaan määräysvallan tehtaallaan. Presidentti Edvard Beneš pelkäsi sisällissotaa ja nimitti kommunistienemmistöisen hallituksen 25. helmikuuta 1948. Kommunistit eivät sen jälkeen enää luovuttaneet valtaa muille puolueille. Toukokuussa hyväksyttiin uusi kansandemokraattinen perustuslaki, jota Beneš piti laittomana. Hän erosi presidentin virasta 7. kesäkuuta 1948. Maassa kansallistettiin kaivos- ja raskasteollisuus sekä pankit ja vakuutuslaitokset. Yhteiskunnan haltuun siirtyi tällöin 60 % teollisuudesta. Sosialisointia täydennettiin vielä huhtikuussa maareformilla, perustamalla valtion vakuutuslaitos ja uudistamalla koulujärjestelmä. Ainoastaan maataloudessa säilyi pienessä määrin yksityisomistusta. == Vaikutukset Suomessa == Tšekkoslovakian vallankaappaus heijastui Suomeenkin. Monet suomalaiset kommunistit katsoivat, että vallankaappausta pitäisi yrittää Suomessakin. Vahvat huhut väittivät, että SKP:n (SKDL:n) eduskuntaryhmän puheenjohtaja Hertta Kuusinen olisi Messuhallin puheessa 24.3. julistanut, että ”Tšekkoslovakian tie on myös meidän tiemme”. Puolustusvoimat lisäsi tiettyjen kohteiden suojaamista ja presidentti J. K. Paasikivi oikeutti pääesikunnan ryhtymään liikekannallepanon valmisteluihin. SKP:n ja Moskovan arkistoja tutkinut historioitsija Kimmo Rentola ei ole löytänyt arkistoista mitään merkittävää todistetta SKP:n kaappaushankkeesta, vaikka yksittäisiä kaappaukseen halukkaita tiedetään olleen. Rentolan mukaan puolue katsoi Suomen tilanteen olevan epäedullinen kaappaukselle ja SKP:n olleen jopa haluton muuttamaan Suomi kommunistiseksi. == Katso myös == *Tšekkoslovakian sosialistinen tasavalta == Lähteet == Luokka:Tšekkoslovakian historia Luokka:Vallankaappaukset Luokka:Kylmä sota Luokka:1948
Kyröskoski (maalaus)

Kyröskoski on suomalaisen maisemamaalarin Werner Holmbergin öljyvärimaalaus kankaalle, 110×102 cm. Maalauksen aiheena on Kyröskoski Hämeenkyrössä Satakunnassa. Tämän opiskeluvuosinaan maalaamansa teoksen Holmberg maalasi vuonna 1854. Se kuuluu Ateneumin taidemuseon kokoelmiin. Tässä ruskea- ja mustasävyisessä maalauksessa valkoinen Kyröskoski laskeutuu kuohuen kalliorinnettä alas. 1800-luvun puolivälistä alkaen pohjoinen erämaa alkoi saada keskeistä merkitystä kansallisena symbolinaGunnarsson Torsten teoksessa Luonnon lumo. Ateneumin taidemuseon näyttelykirja, 2006, s. 12.. Kyröskoski oli Länsi-Suomen tunnetuimpia nähtävyyksiä tuohon aikaan, ja sen ajan muutkin taiteilijat kuvasivat sitä töissään. Holmberg teki Kyröskoski-maalauksen opiskeluaikanaan Düsseldorfissa ilman paikan päällä tehtyjä harjoitelmia. Hän käytti apunaan P. A. Kruskopfin 1840-luvulla koskesta tekemää laveerausta ja myös Zachris Topeliuksen koskesta teokseen Finland framställdt i teckningar kirjoittamaa kuvausta.Nuorella taiteilija opiskelijalla oli kunnianhimoinen tarve todistaa kykynsä maalata vaikeitakin aiheita ja siksi hän valitsi tämän aiheen. Hän otti maalatessaan mallia Dûsseldorfissa suosituista Andreas Achenbachin norjalaisista ja ruotsalaisista koskikuvista. Werner Holmberg saikin aikaan dynaamisimman siihenastisista suomalaisista maisemamaalauksista. Teos oli samalla kertaa sekä erämaaromanttinen että realismiin viittaava. Hän teki tästä aiheesta vuonna 1857 myös tussein ja vesivärein laveerauksen, jossa hän kuvasi Kyröskoskea sivulta- == Katso myös == * Kyröskoski, laveeraus == Lähteet == == Aiheesta muualla == * Suomen Kansallisgalleria: Kokoelmat: Kyröskoski. Luokka:Werner Holmbergin maalaukset Luokka:Ateneumin kokoelmat Luokka:Maisemamaalaukset Luokka:Hämeenkyrö
Samir Adam

Samir Omar Mogne Adam (s. 5. joulukuuta 1983 Maputo) on mosambikilainen koripalloilija, pelipaikaltaan laitahyökkääjä. Hän kuuluu Mosambikin koripallomaajoukkueeseen ja osallistui koripallon Afrikan- mestaruuskilpailuihin 2009.FIBA.com: 2009 FIBA Africa Championship for Men Player profile Hän on pelannut Espanjassa Prat Joventutin ja Adepal Alcázarin joukkueissa. Yliopistotasolla hän pelasi South Dakota School of Mines and Technologyssa.Samir Adam Player Profile, Prat Juventud, International Stats, Game Logs - EUROBASKET == Lähteet == Luokka:Mosambikilaiset koripalloilijat Luokka:Vuonna 1983 syntyneet Luokka:Elävät henkilöt
Jan Vreede

Jan Johannes Anthony Arnoldus Vreede (19. tammikuuta 1900 Zaandam – 17. helmikuuta 1989 Amsterdam) oli alankomaalainen purjehtija. Hän kilpaili vuoden 1924 kesäolympialaisissa Pariisissa ja oli mukana saamassa kuuden metrin luokassa pronssia Willem-Sixillä.Jan Vreede Bio, Stats, and Results | Olympics at Sports-Reference.com == Lähteet == Luokka:Alankomaalaiset kilpapurjehtijat Luokka:Alankomaalaiset olympiamitalistit Luokka:Vuonna 1900 syntyneet Luokka:Vuonna 1989 kuolleet
Kollinjoen seisake

Kollinjoen seisake () oli Suomen rataverkkoon kuulunut pysäkki Joroisten kunnassa rataosalla . Kollinjoki avattiin liikenteelle 1. kesäkuuta 1950. Se perustettiin ensisijaisesti junien kohtauspaikaksi, mutta siellä oli myös henkilöliikennettä. Vaatimaton asemarakennus rakennettiin vuonna 1953. Kollinjoki muutettiin miehittämättömäksi toukokuussa 1969, kun junien kohtaamiset oli järjestelty toisille asemille lastaustoiminnan päättymisen myötä. Tavaraliikenne lakkautettiin vuonna 1976 ja henkilöliikenne lakkautettiin 3. kesäkuuta 1984. Liikennepaikka lakkautettiin kokonaan 2. kesäkuuta 1985. Asemarakennus paloi tuhopoltossa heinäkuussa 1981. == Lähteet == Luokka:Pohjois-Savon lakkautetut rautatieliikennepaikat Luokka:Joroisten rautatieliikennepaikat
Amaranthe (albumi)

Amaranthe on tanskalais-ruotsalaisen Amaranthe-yhtyeen esikoisalbumi. Se julkaistiin 13. huhtikuuta 2011 (iTunesissa 11. huhtikuuta 2011). Syyskuussa 2011 albumista julkaistiin erikoisversio, jossa on kaksi bonuskappaletta. == Kappaleet == == Kokoonpano == * Elize Ryd – laulu * Jake E – laulu * Andreas Solveström – murinalaulu * Olof Mörck – kitara ja koskettimet * Morten Lowe Sørensen – rummut * Johan Andreassen – basso == Arvostelut == * AllMusic: AllMusic review * Angry Metal Guy: Angry Metal Guy review * Imperiumi.net: Imperiumi.net: Levyarvio * Kaaoszine: 8/10Kaaoszine: Levyarvio * Sea of Tranquility: Sea of Tranquility: Album review * Soundi: Soundi: Levyarvio ==Lähteet== Luokka:Vuoden 2011 esikoisalbumit Luokka:Amaranthen albumit
Vesihiisi (Rovaniemi)

Vesihiisi on Rovaniemen kaupungin uimahalli. Vesihiidessä on yksi 25 metrin allas, jossa on yhden ja kolmen metrin ponnahduslauta sekä viiden metrin hyppytaso. Vesihiidessä on myös lastenallas, jossa on liukumäki, hieronta- allas ja kahluuallas. Vuonna 1967 valmistuneen Rovaniemen uimahallin ovat suunnittelleet arkkitehdit Olli ja Eija Saijonmaa. Sen peruskorjauksen suunnitteli Juha Paldanius. Uimahallia on remontoitu pari kertaa 2020-luvulla. Viimeisin remontti valmistui syksyllä 2022, jolloin mm. allastiloissa ja hyppytasanteilla uusittiin laatoituksia ja pinnotteita. Tiloissa aiemmin sijainnut vesiliukumäki poistettiin remontoinnin yhteydessä pois huonokuntoisuuden ja korjauskelvottomuutensa vuoksi.Takana kaksi pitkää sulkukesää – Vesihiiden remontti on vihdoin valmis, Lapin Kansa / Uusi Rovaniemi / Aleksi Pohjola, 11.8.2020, viitattu 29.12.2022Remontti ohi – uimahalli Vesihiisi aukesi Rovaniemellä, YLE / Perttu Ruokangas, 11.8.2020, viitattu 29.12.2022Rovaniemen uimahallin Vesihiiden liukumäestä putoili jo metallinpaloja altaaseen – nyt pitäisi päättää, ostetaanko uusi vai odotellaanko uutta uimahallia, Lapin Kansa / Tiia Haapakangas, 15.9.2022, viitattu 29.12.2022Rovaniemi hyllytti uimahallihankkeen: hallin tarve, sijainti ja hinta arvioidaan myöhemmin uudelleen, Lapin Kansa / Leena Talvensaari, 14.12.2022, viitattu 29.12.2022 ==Lähteet== == Aiheesta muualla == * Vesihiisi Uimahalliportaali-sivustolla Luokka:Suomen uimahallit Luokka:Rovaniemen urheilupaikat
Maailmankaikkeuden kiihtyvä laajeneminen

Maailmankaikkeuden kiihtyvällä laajenemisella viitataan havaintoon, että Maailmankaikkeuden laajeneminen tapahtuu kiihtyvällä vauhdilla eli skaalatekijällä on positiivinen toisen kertaluvun derivaatta. Käytännössä siis kaukaiset galaksit etääntyvät toisistaan yhä kiihtyvällä vauhdilla, ja kiihtyvyys on sitä suurempi, mitä kauempana galaksit jo ovat toisistaan. Kiihtyvän laajenemisen havaitsivat ensimmäisten joukossa Saul Perlmutter, Brian Schmidt ja Adam Riess. He saivat havaintojensa ansiosta Nobelin fysiikanpalkinnon vuonna 2011. == Laajenemismallit == Kiihtyvää laajenemista on yritetty selittää maailmankaikkeuden malleilla, joihin kuuluu jonkinlainen pimeän energian muoto. Tällä energialla olisi negatiivinen paine, ja sitä voitaisiin kuvata yksinkertaisesti kosmologisena vakiona tai tyhjiöenergiana. Pimeän energian olemassaoloa pidetään nykyisin lähes varmana. == Laajenemisen seuraukset == Maailmankaikkeuden laajentuessa tavallisen aineen, säteilyn ja pimeän aineen tiheys siinä vähenee nopeammin kuin pimeän energian tiheys, mikä tekee kaikkeudesta lopulta pimeä energia -voittoisen. Toisin sanoen maailmankaikkeuden koon kaksinkertaistuessa pimeän energian tiheys pysyy likimain tai täysin vakiona (mikäli se on kosmologinen vakio), mutta muun aineen ja energian tiheys muuttuu kahdeksan kertaa pienemmäksi. Nykyisten havaintojen mukaan pimeän energian energiatiheys maailmankaikkeudessa on jo nyt suurempi kuin muun aineen ja energian tiheys. Malleissa, joiden mukaan pimeä energia on kosmologinen vakio, maailmankaikkeus tulee laajentumaan eksponentiaalisesti. Lopulta kaikki paikallisen superjoukon ulkopuolella olevat galaksit ovat niin punasiirtyneitä, että niitä on lähes mahdotonta havaita. == Katso myös == *Kosmologinen vakio == Lähteet == Luokka:Kosmologia Luokka:Maailmankaikkeus
The Last September

The Last September () on vuonna 1999 ensi-iltansa saanut Deborah Warnerin ohjaama ranskalais-brittiläis-irlantilainen romanttinen draamaelokuva, jonka pääosissa ovat Maggie Smith, Michael Gambon, Keeley Hawes, David Tennant, Lambert Wilson, Jane Birkin ja Fiona Shaw. The Last September perustuu Elizabeth Bowenin samannimiseen romaaniin vuodelta 1929. The Last September kuvattiin Irlannissa. Elokuva sai ensi-iltansa Cannesin elokuvajuhlilla Ranskassa 16. toukokuuta vuonna 1999. Teatterilevitykseen elokuva pääsi Ranskassa 23. elokuuta vuonna 2000. Kanadassa elokuvaa esitettiin Montrealin elokuvajulilla 27. elokuuta 1999 ja Toronton elokuvajuhlilla 17. syyskuuta 1999. Yhdysvalloissa elokuva sai ensi-iltansa New Yorkissa 21. huhtikuuta vuonna 2000 ja teatterilevitykseen elokuva pääsi 28. huhtikuuta. Irlannissa ja Isossa-Britanniassa elokuva julkaistiin 5. toukokuuta 2000. Elokuva oli ehdolla Kultaiseen sammakkoon parhaasta kuvauksesta (Sławomir Idziak) Camerimagen elokuvajuhlilla vuonna 1999. Lionsgate julkaisi The Last Septemberin DVD:lle 12. syyskuuta 2000. ==Näyttelijät== ==Lähteet== ==Aiheesta muualla== * * * Luokka:Ranskalaiset romanttiset draamaelokuvat Luokka:Historialliset elokuvat Luokka:Vuoden 1999 ranskalaiset elokuvat Luokka:Vuoden 1999 brittiläiset elokuvat Luokka:Irlantilaiset elokuvat
Rauan Isalijev

Rauan Orynbasaruly Isalijev (; s. 13. toukokuuta 1988) on kazakstanilainen jääpalloilija, pelipaikaltaan hyökkääjä. Hän edustaa Novosibirskin Sibselmašia. Hän lukeutuu myös Kazakstanin maajoukkueen tärkeimpiin pelaajiin. Isalijevin kasvattajaseura on Uralskin Akžaiyk, missä hän on pelasi vuoteen 2008. Sen jälkeen hän on ollut kakis kautta niin Arkangelin Vodnikissa kuin Nižni Novgorodin Startin sekä kaudesta 2012 lähtien Novosibirskin Sibselmašissa Kazakstanin maajoukkueessa Isalijev debytoi kaudella 2006-07. Hän on saavuttanut kolmesti maailmanmestaruuspronssia. ==Saavutukset== Maajoukkueessa *MM-pronssia: 2012, 2013, 2014 ==Lähteet== * Isalijev Bandysidan-tietokannassa * Isalijev Venäjän jääpalloliigan tietokannassa (venäjäksi) * Izalijevin haastattelu YouTubessa Luokka:Kazakstanilaiset jääpalloilijat Luokka:Vuonna 1988 syntyneet Luokka:Elävät henkilöt
Uolevi Poppius

Uolevi Poppius (25. maaliskuuta 1896 Helsinki – 10. syyskuuta 1978 Helsinki) oli suomalainen kenraaliluutnantti, joka teki uransa tykistön aselajissa ja toimi puolustusvoimien kaasusuojelun kehittäjänä 1920-luvun lopusta lähtien. Sotavuosina hän toimi päämajan kaasusuojelukomentajana. Myöhemmin 1947–1956 hän toimi myös tykistön tarkastajana.Suojelukilta, historia. Poppius kävi tykistöupseerikurssin vuonna 1918 sekä teknillisen korkeakoulun ja sotakorkeakoulun sotateknilliset opinnot 1923–1927 ja nimitettiin 1928 ye- upseeriksi. Samaan aikaan hän toimi KTR 1:ssä nuorempana upseerina ja patterin päällikkönä. Myöhemmin hän toimi yleisesikunnassa toimistoupseerina ja -päällikkönä kaasusuojelu- ja väestönsuojelutehtävissä. Sotavuosien päämajan kaasusuojelukomentajuuden jälkeen vuodet 1945–1947 Poppius oli pääesikunnan sotatalouspäällikkö. Hänen toimikautensa tykistön tarkastajana 16.2.1947–25.3.1956 oli toistaiseksi pisin jakso tykistökenraali Vilho Nenosen jälkeen. Ylennykset: Vänrikki 1918, luutnantti 1920, kapteeni 1923, majuri 1927, everstiluutnantti 1930, eversti 1939, kenraalimajuri 1946, kenraaliluutnantti 1951.Kuka kukin on 1954, s. 660. Runeberg.org. Poppius oli mukana myös järjestötoiminnassa. Hän oli Nykyaikaisen 5-ottelun Liiton puheenjohtaja vuodesta 1949 ja Sotatieteellisen Seuran puheenjohtaja vuodesta 1955.Otavan Iso tietosanakirja, osa 6, p. 1421. Otava 1967. Hänelle myönnettiin Suomen urheilun kultainen ansioristi vuonna 1958. Hänen vanhempansa olivat näyttelijä Olga Poppius ja Tullihallituksen pääjohtaja Wille Poppius. == Lähteet == Luokka:Suomalaiset kenraalit Luokka:Suomen sisällissodan valkoiset Luokka:Vuonna 1896 syntyneet Luokka:Vuonna 1978 kuolleet
Albert Mol

Albert Mol (1. tammikuuta 1917 Amsterdam – 9. maaliskuuta 2004 Laren) oli alankomaalainen kirjailija, näyttelijä ja televisiokasvo, joka esiintyi elokuvissa ja televisio-ohjelmissa 60 vuotta kestäneen uransa aikana. Hän kuoli aneurysmaan. == Aiheesta muualla == * Luokka:Alankomaalaiset näyttelijät Luokka:Vuonna 1917 syntyneet Luokka:Vuonna 2004 kuolleet
Kieletär

Kieletär oli vuosina 1871–1875 ilmestynyt aikakauskirja, jonka julkaisija oli August Ahlqvist. Lehteä ilmestyi seitsemän numeroa. Se sisältää tutkimuksia, arvosteluja ja muistutuksia suomalaisen kirjallisuuden ja kielitieteen aloilta.Otavan Iso tietosanakirja, Otava 1968, osa 4, p. 894 ==Lähteet== Luokka:Suomalaiset kirjallisuuslehdet Luokka:Suomalaiset tiedelehdet Luokka:Ilmestymästä lakanneet suomalaiset aikakauslehdet
Reikäsaha

thumb|Tyypillinen reikäsaha Reikäsaha on saha, jolla voi tehdä reikiä porakoneen avustamana. Sovellettuja materiaaleja ovat esimerkiksi puu ja muovi. Sahaa on olemassa ainakin kolmena eri versiona: * Yksittäiset reikäsahaterät, jotka asetetaan "ankkuriinsa" * Reikäsahasarjan yhteydessä toimitetut monet koot, joista valitaan tarkoitukseen sopiva ja kiinnitetään sopivaan moduuliin * Tyyppi, jossa leikkaava osuus voidaan portaattomasti säätää haluttuun säteeseen, jotta saadaan sopivan kokoinen reikä Työkalun käyttökohteina ovat tapaukset, joissa poran tai pistosahan käyttäminen ei olisi käytännöllistä. Sähkömiehet voivat reikäsahalla sahata reiät uppoasennettaville kytkimille ja pistorasioille.Sähköasennustekniikka, Jukka Ahoranta ISBN 978-952-63-1995-7 s. 37 ==Lähteet== == Aiheesta muualla == Luokka:Sahat
Åke Kihlman

Åke Henrik Kihlman (15. huhtikuuta 1901 Helsinki – 26. joulukuuta 1968 Viitattu 8.2.2013 ) oli suomalainen teollisuusjohtaja. Hän sai vuorineuvoksen arvon 1951. Hän oli Tampellan toimitusjohtaja 1959–1961 ja sen jälkeen vielä johtokunnan puheenjohtaja. Hän oli myös Kaukomarkkinat Oy:n johtokunnan puheenjohtaja vuodesta 1947.Otavan Iso tietosanakirja, osa 4, p. 922. Otava 1968. ==Lähteet== Luokka:Suomalaiset yritysjohtajat Luokka:Vuorineuvokset Luokka:Vuonna 1901 syntyneet Luokka:Vuonna 1968 kuolleet
Freedomland

Freedomland (Freedomland) on vuonna 2006 ensi-iltansa saanut Joe Rothin ohjaama elokuva, jonka pääosia esittävät Samuel L. Jackson ja Julianne Moore. Rasismiaiheisen elokuvan käsikirjoituksen teki Richard Price samannimisen romaaninsa pohjalta. == Arvioita == Turun Sanomien Tapani Maskulan mielestä Freedomland yrittää osoittaa, miten helposti poliisin tutkimukset räjähdysherkissä kortteleissa saattavat johtaa rotumellakoihin. Hänestä ohjaaja Joe Roth ei kuitenkaan osaa tuoda esiin tarinan yhteiskunnallisia aspekteja, vaan ohjaa tarinasta ohutta kidnappausjännäriä. == Lähteet == Luokka:Yhdysvaltalaiset rikosdraamaelokuvat Luokka:Vuoden 2006 yhdysvaltalaiset elokuvat
Sophie Scholl – viimeiset päivät

Sophie Scholl – viimeiset päivät (Sophie Scholl – Die letzten Tage) on vuonna 2005 ensi-iltansa saanut Marc Rothemundin ohjaama elokuva, joka kertoo natsiajan Valkoinen Ruusu -vastarintaliikkeen johtajasta Sophie Schollista. Nimiosaa esittää Julia Jentsch. == Lähteet == Luokka:Vuoden 2005 saksalaiset elokuvat Luokka:Elämäkertaelokuvat
Kyröskoski (täsmennyssivu)

Kyröskoski voi tarkoittaa seuraavia: * Kyröskoski, koski Hämeenkyrössä * Kyröskoski, taajama Hämeenkyrössä * Kyröskoski, Werner Holmbergin laveeraus vuodelta 1857 * Kyröskoski, Werner Holmbergin maalaus vuodelta 1854 * Kyröskosken kartonkitehdas, tehdas Kyröskoskella * Kyröskosken sähkörautatie, Kyröskosken kartonkitehtaalla toiminut sähkörautatie * Kyröskosken Ponsi, Kyröskoskella toimiva urheiluseura * Kyröskosken kuulakarnevaalit, Kyröskoskella järjestettävä yleisurheilutapahtuma * Kyröskosken taistelu, Kyröskoskella käyty Suomen sisällissodan taistelu * Kyröskosken lava, Kyröskoskella toiminut tanssilava * Kyröskosken voimalaitos, Kyröskoskessa sijaitseva voimalaistos
Mirva Pynnönen

Mirva Pynnönen (o.s. Hämäläinen, s. 30. elokuuta 1962) on suomalainen kävelijä, Suomen mestari ja arvokisaedustaja. Hänen aktiiviuransa sijoittui 1980- ja 1990-luvuille, jolloin hän edusti seuratasolla Lahden Urheilijoita, Esbo Idrottsföreningia ja Konneveden Urheilijoita. Pynnönen on vastannut itse omasta valmennuksestaan lukuun ottamatta vuotta 1987, jolloin hän harjoitteli vuoden Juha Väätäisen opeissa. Pynnönen voitti ulkoradoilla yhden Suomen mestaruuden ja hallissa kaksi. Hän saavutti vuosina 1985–1997 yhteensä 14 SM- mitalia, joista neljä hallissa. Pynnönen edusti Suomea EM-kisoissa vuosina 1986 ja 1990, MM-kisoissa 1987 ja sisäratojen MM-kisoissa 1987, joissa hän saavutti parhaan arvokisasijoituksensa ollen seitsemäs. Ulkoratojen arvokilpailuista Pynnösen paras saavutus oli vuoden 1986 EM-kisojen kymmenes sija. ==Saavutukset== * MM-kisat, 10 kilometrin kävely ** 1987 – 30. sija * EM-kisat, 10 kilometrin kävely ** 1986 – 10. sija ** 1990 – 23. sija Universiadit, 5000 m kävely 1987 - 5.sija PM -kävelyt 10 000 m 1985 - 2.sija * Sisäratojen MM-kisat, 3 000 metrin kävely ** 1987 – 7. sija * SM-kisat, 5 000 metrin kävely ** Kultaa 1986; Hopeaa: 1985, 1987, 1989, 1990, 1991 * SM-kisat, 10 kilometrin kävely ** Hopeaa 1988, 1989, 1990 * SM-kisat, 20 kilometrin kävely **Pronssia 1997 * Sisäratojen SM-kisat, 3 000 metrin kävely **Kultaa 1987, 1990; Hopeaa 1988; Pronssia 1992 ==Lähteet== * Luokka:Suomalaiset kävelijät Luokka:Vuonna 1962 syntyneet Luokka:Elävät henkilöt
Parittelun jälkeen peto on uupunut

Parittelun jälkeen peto on uupunut tai televisioesityksessä Intohimon hinta (Post coïtum animal triste) on vuonna 1997 ensi-iltansa saanut Brigitte Roüanin ohjaama elokuva uskottomasta aviovaimosta. Ohjaaja esittää myös elokuvan pääosaa. == Näyttelijät == Lähde: Viitattu 16.12.2021. == Arvioita == Tuuve Aron mukaan Post Coitum, Animal Triste on pieni mutta erikoislaatuinen elokuvaelämys jo siksi, että keski-ikäisen naisen halua on harvoin käsitelty elokuvassa näin avoimella intensiteetillä. Käsikirjoitus kuitenkin välillä laahaa ja etsii suuntaansa. == Lähteet == Luokka:Ranskalaiset draamaelokuvat Luokka:Vuoden 1997 ranskalaiset elokuvat
François Naoueyama

François Naoueyama (s. 31. tammikuuta 1957) on keskiafrikkalainen entinen koripalloilija. Hän kilpaili vuoden 1988 kesäolympialaisissa ja kuului siellä miesten koripallossa kymmenenneksi sijoittuneeseen Keski-Afrikan joukkueeseen. == Lähteet == == Aiheesta muualla == * Luokka:Keskiafrikkalaiset koripalloilijat Luokka:Vuonna 1957 syntyneet Luokka:Elävät henkilöt
Mika Niemi

Mika Niemi voi tarkoittaa seuraavia henkilöitä: *Mika Niemi, vuonna 1981 syntynyt suomalainen jääkiekkoilija *Mika Niemi, vuonna 1988 syntynyt suomalainen jääkiekkoilija
Tupaantuliaiset (elokuva)

Tupaantuliaiset (Travaux, on sait quand ça commence... tai Travaux) on vuonna 2005 ensi-iltansa saanut Brigitte Roüanin ohjaama brittiläis-ranskalainen elokuva laittomista maahanmuuttajista. == Lähteet == Luokka:Vuoden 2005 brittiläiset elokuvat Luokka:Vuoden 2005 ranskalaiset elokuvat
Niilo Kijl

Niilo (Nils) Kijl (k. 1636) oli ruotsalainen aatelismies Länsi-Gootanmaalta. Hän oli Kaarle-herttuan kamarijunkkari. Kaarle nimitti hänet 1602 Suomessa asetettavan sotaväen everstiksi. Hän oli Savonlinnan päällikkönä 1604–1608, jolloin hän rakennutti Olavinlinnaan Kiilintornin. Vuodesta 1608 noin vuoteen 1613 hän oli rahastonhoitajana Suomessa ja Turun väliaikainen käskynhaltija. Hänet haudattiin Kalannin kirkkoon.Otavan Iso tietosanakirja, Otava 1968, osa 4, p. 969 ==Lähteet== Luokka:Suomalaiset virkamiehet Luokka:Ruotsalaiset virkamiehet Luokka:Suomalaiset sotilaat Luokka:Ruotsalaiset upseerit Luokka:Suomen linnanvoudit ja linnanpäälliköt Luokka:Syntymävuosi tuntematon Luokka:Vuonna 1636 kuolleet